open-index/open-wikipedia-markdown huggingface dataset:
Piazza del Popolo

250px|náhľad
**Piazza del Popolo** (doslova Námestie ľudu, Ľudové námestie) je jedno z hlavných námestí v Ríme.

Námestie tvorí vstupnú bránu zo severnej cesty, ktorá sa nazýva „Via Flaminia“. Možno tu vidieť zvyšky Aureliánovho opevnenia, ktorým bolo mesto obohnané koncom 3. storočia. Celé námestie naprojektoval a realizoval architekt Valadier v roku 1815 až 1816 z poverenia pápeža Leva XII.. Usporiadanie námestia je inšpirované egyptským a rímskym antickým umením. Valadierovi pri tom pomáhali početní umelci. Jedným z nich bol aj Giuseppe Ceccarini, autor sôch, ktoré zdobia fontány na okrajoch námestia.

Na námestí existovala jediná fontána z roku 1573, ktorej autorom bol Giacomo Della Porta. Umiestnenie ďalších fontán na námestie si vyžiadalo zvýšenie objemu prichádzajúcej vody. Kvôli tomu k originálnemu vodovodu zo 16. storočia s názvom „Acqua Vergine“ bola pridaná vetva vodovodu „Acqua Felice“, ktorý prechádzal blízkym parkom Villa Borghese. Tento vodovod napája fontány na východnej strane námestia. Na tejto strane sa dvíha malý vŕšok na ktorého svahu sú početné fontány a ktorý pokračuje jedným z najelegantnejších parkov Ríma, parkom Pincio.

Do stredu námestia architekt Valadier umiestnil okolo egyptského obelisku štyri nádrže, ktoré sú napájané štyrmi levmi v egyptskom štýle. Levy zosobňujú silu svietiaceho slnka a vrhajú prúdy vody na štyri svetové strany. Ďalšie dve fontány dotvárajú panorámu námestia na východnej a západnej strane. Na západnej strane fontánu tvorí boh Neptún, obklopený dvoma tritónmi. Na východnej strane je to bohyňa Ríma. Postava bohyne je z bokov obklopená zosobneniami riek Tiberu a Aniene. Celé námestie je veľmi priestranné a symetricky dokonalé. Ulicou Via del Corso je spojené s Piazza Venezia. 

## Iné projekty

Kategória:Námestia v Ríme
Kategória:Rím
Vydavateľ (literatúra)

**Vydavateľ** alebo **editor** alebo **vydavateľstvo** je inštitúcia alebo jednotlivec, ktorý má intelektuálnu zodpovednosť za vydanie publikácie alebo hudobného diela.

Niekedy sa rozlišuje medzi vydavateľom a vydavateľstvom. Ak napríklad múzeum pripraví publikáciu a financuje ju, je vydavateľom, ale samotné vydanie zverí vydavateľstvu.

Na Slovensku sa podľa riaditeľa vydavateľstva Slovart Juraja Hegera vydá asi 4 000 titulov, v Česku asi 16 000.

## Referencie


Kategória:Publikovanie
Kategória:Literatúra
Plast

::*Plastická látka/hmota alebo zriedkavo plast môže byť aj všeobecné označenie akéhokoľvek materiálu, ktorý možno plasticky deformovať, pozri pod [[plastická deformácia]].*
thumb|Plastové výrobky

**Plast** (iné názvy: **plastická látka**; menej vhodne: **plastická hmota**, **umelá hmota**) je pojem majúci dve rôzne základné definície:
* a) umelo alebo čiastočne umelo vyrábaný (technický či konštrukčný) materiál pozostávajúci z nejakej makromolekulovej látky (resp. polyméru) a spravidla aj z rôznych prísad, pričom podľa niektorých definícií musí byť spomínaný materiál organickou látkou;
* b) materiál z bodu a) (alebo alternatívne akýkoľvek polymér), ktorý možno za určitých okolností (spravidla na určitom stupni jeho výroby) plasticky deformovať, t.j. z tejto definície sú vylúčené elastoméry (=elasty) a prípadne aj fluidoplasty.
Ojedinele sa terminologicky rozlišuje medzi umelou hmotou (môže byť anorganickou alebo organickou látkou) a plastom/plastickou látkou/plastickou hmotou (môže byť len organickou látkou).

## Rozdelenie
Plasty vo význame b) sa delia na termoplasty a reaktoplasty:
* Termoplasty pri zahrievaní mäknú a možno ich opakovane tvarovať pri vyšších teplotách; pri zahrievaní sa nemení ich chemická štruktúra, mení sa len ich fyzikálny stav.  
* Reaktoplasty (iný názov: termosety) sú taviteľné a tvarovateľné len počas určitého obdobia po zahriatí. Pri ďalšom zahrievaní dochádza k vytvoreniu polymérnej siete, polymér je potom netaviteľný a nerozpustný. Tento proces je nevratný. 

Vo význame a) sú plastami aj elastoméry a fluidoplasty.

## Prídavné látky
Plasty často obsahujú prídavné látky (aditíva) na zmenu chemických alebo fyzikálnych vlastností, napr. pružnosti, farby, odolnosti a pod.

## Zdroje

## Iné projekty
Natura 2000

[thumb|Lokalita Kačenky, [Chránená krajinná oblasť Záhorie|CHKO Záhorie]]

**NATURA 2000** je sústava chránených území európskeho významu. Prostredníctvom nej sú chránené najvzácnejšie a najviac ohrozené druhy voľne rastúcich rastlín, voľne žijúcich živočíchov a vybraných biotopov vyskytujúcich sa na území Európskej únie. Budujú ju členské štáty EÚ nezávisle od národných sústav a systémov chránených území. Neskôr má byť pod týmto názvom vytvorená súvislá ekologická sieť chránených území. Sústava sa skladá z území chránených podľa dvoch smerníc (právnych noriem). Sú nimi smernica o vtákoch a smernica o biotopoch. Vyčlenené územia sú zahrnuté v Národnom zozname navrhovaných chránených vtáčích území a Národnom zozname navrhovaných území európskeho významu.

## Slovensko
Na Slovensku sa nachádza 382 území európskeho významu.

## Referencie

## Pozri aj
* Územie európskeho významu
* Chránené vtáčie územie

## Iné projekty


Kategória:Ochrana prírody
Kategória:Európske právo
Smernica Rady 79/409/EHS o ochrane voľne žijúcich vtákov

**Smernica Rady 79/409/EHS o ochrane voľne žijúcich vtákov** kladie dôraz na kvalitu vybraných území viac než na ich priestorové usporiadanie. Podľa smernice musia byť pre vybrané druhy vtákov vyhlásené tzv. chránené vtáčie územia (v angličtine *Special protection areas*). Smernica požaduje chrániť obdobným spôsobom všetky druhy vtákov prirodzene sa vyskytujúcich na území štátu. 

Znenie smernice bolo v roku 2010 doplnené. 

## Referencie

## Pozri aj
* smernica o biotopoch
* Natura 2000

Kategória:Natura 2000
Kategória:Smernice Rady
Kategória:Ochrana prírody
Tót

**Tót** (staršie písanie aj *tóth*; mn. číslo *tótok*) je pôvodne maďarské označenie pre autochtónnych Slovanov Uhorska, teda v tom čase de-facto ekvivalent slova (uhorský) Sloven (Slováci, Slavónci-Chorváti, čiastočne Slovinci), či latinského (uhorskí) Sclavi, neskôr v novoveku sa takto označovali prevažne (ale nie výlučne) Slováci, od 2. tretiny 19. storočia zvačša už len Slováci.

Ján Stanislav uvádza: *„Pri strednom Dunaji žili tie slovanské zväzy kmeňov a potom národnosti, ktoré Maďari nazývali menom Tót (z indeourópskeho tauta - národ, ľud). Týmto menom starí Maďari volali predkov Slovákov, časti Chorvátov a Slovincov. Označovalo obyvateľov Panónie - pričlenenej Karolom Veľkým k východofranskej ríši. Ostatných Slovanov Maďari volali inakšie“.* 

Od začiatku 20. storočia sa označenie *tót* dostalo do úzadia, dnes má pre Slovákov skôr pejoratívny význam. V maďarčine sa od roku 1919 používa aj dnes už obvyklý výraz Szlovák (Slovák).

Slovo *tót* sa zachovalo v pomenovaní viacerých maďarských obcí, zo súčasných napr. Tótkomlós, Tótszentgyörgy, Tótszentmárton, Tótszerdahely, Tótújfalu a Tótvázsony („v novších časoch názvom *tót* mohli sa azda pomenovať aj osady na označenie protikladu oproti maďarským obciam“) a najmä ako jedno z najčastejších maďarských priezvisk Tóth.

## Referencie

## Ďalšia literatúra
* 

## Pozri aj
* butatót

## Externé odkazy
* http://tulipan.vjrktf.hu/modul/mcs%2021%20Wlachowsky.doc

Kategória:Maďarské výrazy
Kategória:Slováci
Slovinec

**Slovinec** môže byť:
* príslušník slovinského národa, pozri Slovinci
* občan štátu Slovinsko
* v Bratislave, v mestskej časti Devínska Nová Ves
** bralo, pozri Slovinec (bralo v Bratislave)
** ulica, pozri Slovinec (ulica v Bratislave)
* v botanike ľudovo: cícer baraní (*Cicer arietinum*)
* priezvisko, pozri Slovinec (priezvisko), napr.:
** Ján Slovinec, bývalý riaditeľ Slovenského filmového ústavu

## Referencie
Chorvát

**Chorvát** môže byť:
*príslušník etnika Chorváti, pozri Chorváti (rozlišovacia stránka)
*priezvisko:
**Viliam Chorvát, slov. lekár a profesor
**Krištof Chorvát, slov. etnograf
**Miloš Chorvát, slov. architekt
Taapaca

**Taapaca** je v súčasnosti neaktívny vulkanický komplex, nachádzajúci sa západne od hlavnej andskej reťaze v severnom Čile, severovýchodne od mestečka Putre. Komplex je tvorený andezitovým stratovulkánom a lávovým dómom prevažne dacitového zloženia.

V geologickej minulosti vulkánu sú doložené tri udalosti, pri ktorých došlo k masívnej deštrukcii vulkánu a následnému vytvoreniu depozitov kamenných lavín, na najmladšej z nich leží mestečko Putre. Posledná aktivita zahŕňa rast lávového dómu na juhovýchodnom okraji komplexu, sprevádzaného emisiou prachovo-popolových prúdov a lahárov, ktorá končila v holocéne. Najmladšie datované vrstvy sopečného popola majú približne 2&nbsp;000&nbsp;rokov.

## Externé odkazy
* www.volcano.si.edu - vulkanický komplex Taapaca na Global Volcanism Program 

Kategória:Sopky Čile
Kategória:Komplexné vulkány
Campo dei Fiori

**Campo dei Fiori** alebo **Campo de'Fiori** môže byť:
*štvrť v Ríme, pozri Campo dei Fiori (štvrť)
*námestie v Ríme, pozri Piazza Campo dei Fiori
*film z roku 1943, pozri Campo de' fiori (film)
*chránené územie v obci Varese, pozri Parco Regionale Campo dei Fiori
*pieseň, autor: Antonello Venditti, album: Quando verrà Natale (1974)
*džezová skupina, pozri Campo dei Fiori Jazz Band
Výšková budova

thumb|Výškové budovy na Nivách v Bratislave

**Výšková budova** je vysoká budova alebo stavba. Výškové budovy väčšinou slúžia ako obytné budovy alebo ako kancelárske priestory (alebo kombinujú oboje a stávajú sa polyfunkčnými budovami).

Rozvoj výškových budov začal po vynájdení výťahu a lacného stavebného materiálu. Za výškové budovy sa väčšinou považujú budovy s výškou od 30 metrov do 150, výnimočne do 100 metrov, vyššie sú označované ako mrakodrapy. Stavajú sa väčšinou zo železobetónu a oceľového skeletu.

Medzi známe výškové budovy sveta patrí napríklad Eiffelova veža, Pyramídy pri Gíze, či Šikmá veža v Pise.

## Pozri aj
* Mrakodrap

## Externé odkazy
* Stránka o slovenských výškových budovách a mrakodrapoch
Smernica o biotopoch

**Smernica o biotopoch** (celým názvom **Smernica rady č. 92/43 / EHS z 21. mája 1992 o ochrane prirodzených biotopov, voľne žijúcich živočíchov a voľne rastúcich rastlín**) je smernica Európskej únie týkajúca sa ochrany rastlín, živočíchov a životného prostredia.

Na jej základe sa vyhlasujú územia európskeho významu známe ako Natura 2000.

Účelom smernice je ochrana asi 220 typov biotopov a asi 1000 druhov rastlín a živočíchov. Na Slovensku sa vyskytuje 66 európsky významných biotopov, vrátane 23 tzv. prioritných.

## Biotopy
Medzi biotopy (sú vymenované v prílohe I) patria napr. rašeliniská, vápencové bučiny, alpínske vresoviská alebo ústia riek do mora. Zdôraznené sú tu prioritné biotopy, ktoré sú ohrozené vymiznutím - napr. Napr. Pobrežné lagúny a rašelinové lesy.

## Chránené druhy
Medzi chránené druhy rastlín a živočíchov (sú vymenované v prílohách II, III a V) patrí napr. rys ostrovid, mihuľa riečna alebo narcis žltý. Aj tu sú obzvlášť vymenované tzv. Prioritné druhy, tj. Ohrozené druhy, za zachovanie ktorých má Európska únia osobitnú zodpovednosť - napr. medveď hnedý alebo vretenica *(Vipera schweizeri)*.

## Pozri aj
* Natura 2000
* Smernica o vtákoch

## Externé odkazy
* Smernica o biotopoch (92/43 / EHS) z 21. mája 1992 o ochrane prirodzených biotopov, voľne žijúcich živočíchov a voľne rastúcich rastlín
* Zoznam lokalít európskeho významu v panónskom biogeografickom regióne
* Prvý aktualizovaný zoznam lokalít európskeho významu v kontinentálnom biogeografickom regióne

Kategória:Ochrana prírody
Kategória:Právne predpisy
Kategória:Európske právo
Kategória:Natura 2000
Pertinax (rímsky cisár)

**Pertinax**, celým menom **Publius Helvius Pertinax** (* 1. august 126 – † 28. marec 193) bol rímsky cisár, ktorý vládol od 1. januára do 28. marca v roku 193.

Pertinax sa narodil v Ligúrii. Otec Helvius Successus, pôvodne prepustený otrok pracoval v obchode s drevom. Pertinax za mlada spočiatku vyučoval vo svojom rodisku gramatiku, potom nastúpil k vojsku a ako muž vynikajúcich schopností dosiahol hodnosť veliteľa, ktorý velil jednotkám v Sýrii, Británii a Moesii. Potom sa na kratší čas vrátil k občianskemu životu a vykonával funkciu prokurátora v Itálii a neskôr v Dácii. Znova ho povolali do armády, kde ako veliteľ légie v Pannónii bojoval proti Germánom.

Zúčastnil sa na ťažení Marca Aurélia pri obrane severných hraníc ríše a cisár ho ako jedného z najschopnejších veliteľov povýšil do senátorského stavu s hodnosťou prétora. 

V roku 171 bojoval v Raetii v roku 175 v Sýrii pri potlačení povstania Avidia Cassia. Za vlády Commoda upadol do nemilosti pre podozrenie na účasti sprisahania, ale v roku  185 ho povolali z výslužby aby prevzal velenie nad armádou v Británii. 

V roku 188 bol v provincii Africa prokonzulom a v čase zavraždenia Commoda pretoriánmi zastával úrad mestského prefekta v Ríme. Hneď po smrti Commoda na prelome rokov 1. januára v roku 193 pretoriáni vyhlásili Pertinaxa za cisára. Hospodársky stav ríše po vláde jeho predchodcu bol veľmi zlý, preto sa pokúsil o reformy, ktoré by mohli zlepšiť stav štátnych financií. Svojou až úzkostlivou šetrnosťou však veľmi skoro prišiel o popularitu. Po nezhode s pretoriánmi, ktorým vyplatil len polovicu zo sľúbených odmien bol 28. marca v roku 193 zavraždený.

## Iné projekty

Kategória:Narodenia v 126
Kategória:Úmrtia v 193
Kategória:Cisári starovekého Ríma
Kategória:Rímski konzuli
Kategória:Obete atentátov
Kategória:Zavraždení vládcovia
Didius Julianus

**Marcus Severus Didius Julianus** (* 29. január 133 alebo 137, Mediolanum – † 2. jún 193, Rím) bol rímsky cisár. Vládol v roku 193 a jeho vláda trvala od 28. marca až do 1. júna.

Na trón sa dostal potom, ako zaplatil praetoriánskej garde za vraždu svojho predchodcu – cisára Pertinaxa. Tento čin podnietil občiansku vojnu v rokoch 193 – 197. Za tieto činy bol odsúdený na smrť svojím nástupcom Septimiom Severom.

## Iné projekty

Kategória:Narodenia v 133
Kategória:Úmrtia 1. júna
Kategória:Úmrtia v 193
Kategória:Cisári starovekého Ríma
Kategória:Zavraždení vládcovia
Guallatiri

**Guallatiri** je pomerne aktívny stratovulkán andezitovo-ryolitového zloženia, nachádzajúci sa v severnom Čile, blízko hraníc s Bolíviou. Vrchol sopky je tvorený lávovým dómom, komplexom lávových prúdov dacitového zloženia a je trvalo zaľadnený. Aktívne krátery a sopúchy sa nachádzajú na južnom okraji vrcholového komplexu.

Ďalšie lávové prúdy sa nachádzajú na severných a západných svahoch sopky. Sopka v 19. storočí niekoľkokrát eruptovala, vždy išlo o menšie explozívne erupcie. V okolí kráterov a na západnom svahu sú aktívne fumaroly.

## Iné projekty
.

## Externé odkazy
* www.volcano.si.edu  – stratovulkán Guallatiri na Global Volcanism Program 

Kategória:Sopky Čile
Kategória:Stratovulkány
Haluzická tiesňava

**Haluzická tiesňava**, známa aj pod názvami **Prierva**, **Haluzický výmoľ**, **Sprašová súteska** je prírodná pamiatka v správe štátnej ochrany prírody Biele Karpaty.

Nachádza sa v intraviláne obce Haluzice v okrese Nové Mesto nad Váhom v Trenčianskom kraji. Vznikla erozívnou činnosťou Haluzického potoka, ktorý sa v prvej fáze zarezal do málo odolných dolomitov a v neskoršej fáze prerazil k ešte menej odolnej vrstve hlinitých bridlíc. Kaňon má dnes dĺžku , hĺbku  a šírku . Na prvý pohľad pôsobí neškodne, ale v skutočnosti možno sledovať unikátnu rýchlosť, s akou sa prehlbuje a rozširuje. Dodnes sa podarilo ako tak zamedziť len jeho prehlbovaniu, do šírky stále a viditeľne rastie.

Haluzická tiesňava bola za prírodnú pamiatku vyhlásená v roku 1963, rozprestiera sa na rozlohe  bez ochranného pásma a platí tu 4. stupeň ochrany. Stráne rokliny sú zalesnené, ale postupne sa zosúvajú a ohrozujú okolité domy a susediacu historickú pamiatku Zrúcaninu Románskeho kostolíka s hradiskom. Časť hradiskového múru sa už zosypala do rokliny. Podľa písomných záznamov Dr. Holubyho (1836 – 1923) ešte v roku 1780 bola cez roklinu lávka a pozdĺž potoka dva rady domov.

Haluzická tiesňava je ukážkovou ilustráciou riečneho pirátstva. V horizonte niekoľkých storočí dozadu bol výmoľ ešte pomerne krátky. Eróziou sa rýchlo prehlboval a predlžoval smerom dozadu. Svojím dnom nakoniec prerezal koryto iného – cez obec Haluzice pôvodne pretekajúceho – potoka.

## Referencie

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Kategória:Prírodné pamiatky v Trenčianskom kraji
Kategória:Tiesňavy na Slovensku
Kategória:Geologické lokality na Slovensku
Kategória:Chránené územia v okrese Nové Mesto nad Váhom
Kategória:Haluzice (okres Nové Mesto nad Váhom)
Kategória:Bielokarpatské podhorie
Bulbasaur

**Bulbasaur** (jap.: フシギダネ, *Fušigidane*) je Pokémon – fiktívna postava z hier, mangy, zbieracích kariet, anime a ďalších médií vytvorených Satoši Tadžirim s názvom *Poketto Monsutta* alebo skrátene *[[Pokémon]]*.

## Charakteristika
Bulbasaur je veľmi odvážny, malý pokémon. Celé jeho zelené telo je pokryté tmavozelenými fľakmi. Má veľké, červené oči a na chrbte nosí svoju cibuľku, na ktorú je veľmi pyšný. Bulbasaur je úplne prvý pokémon v poradí. Dá sa získať iba vo svete Kanto, ale prenosom sa môže dostať do akejkoľvek dosiaľ vydanej Pokémon hry. Voľne žijúci neexistujú, získať sa dá len ako štartovný pokémon od profesora Oaka v hrách Pokémon Red a Blue alebo od Melanie v meste Cerulean v hre Pokémon Yellow.

Svoju cibuľku na chrbte používa na útok *Pijavica* (), no známy je hlavne útokom *Viničový bič* (). Na 16. úrovni sa vyvíja na Ivysaura. Dvojnásobné zranenie Bulbasaurovi spôsobujú útoky ohnivého, ľadového, lietajúceho, psychického a chrobačieho typu. V hrách Pokémon Red, Blue a Yellow mu chrobačie útoky spôsobujú štvornásobné zranenie.

## Bulbasaur v anime
* **Epizóda 10**: Bulbasaur a Utajená Dedina () – Keď hlavní hrdinovia pomôžu dievčaťu Melanie pri zachránení jej stratených pokémonov, jej Bulbasaur sa rozhodne bojovať s Ashovým Pikachuom a potom sa k Ashovi pridať. Po tejto epizóde sa Bulbasaur objavoval v skoro každej časti, teda vždy, keď ho Ash vybral z pokéballu.
* **Epizóda 273**: *Gotta Catch Ya Later!* (slov. doslovne: *Chytím Ťa Neskôr!*) – V tejto epizóde si Ash nechal všetkých svojich pokémonov okrem Pikachua (teda aj Bulbasaura) u profesora Oaka a Bulbasaura si odtiaľ vyberal už len málokedy.

Kategória:Pokémon
Natural Born Chaos

**Natural Born Chaos** je štvrtý radový album skupiny Soilwork, ktorý vyšiel 25. marca 2002. Produkoval ho známy kanadský muzikant Devin Townsend.Tento album je všeobecne považovaný ako vrchol hudobnej kariéry Soilworku. Stridové vokály sú ešte dynamickejšie a kvalitnejšie ako na predošlom diele *[[A Predator’s Portrait]]*. Na tomto albume prvýkrát nahrával súčasný klávesák Sven Karlsson.

## Zoznam skladieb
# „Follow The Hollow“
# „As We Speak“
# „The Flameout“
# „Natural Born Chaos
# „Mindfiels“
# „The Bringer“
# „Black Star Deciever“
# „Mercury Shadow“
# „No More Angels“
# „Soilworker's Song of the Damned“

## Externé odkazy
*texty piesní

Kategória:Albumy Soilwork
Kategória:Hudobné albumy z 2002
Vozovňa Solivar

**Vozovňa Solivar** je trolejbusová vozovňa v Prešove, ktorá sa začala používať 2. októbra 1995. Odľahčila starú vozovňu od 15 trolejbusov a umožnila parkovanie trolejbusom z prvých a posledných spojov na Sekčove, Solivare, na železničnej stanici či na Budovateľskej ulici, čím došlo k úspore prázdnych kilometrov.

thumb|Vyradená Karosa B941E č.337 vo vozovni Solivar v roku 2022

## Súčasnosť
Od roku 2000 sa tu za bežných podmienok trolejbusy neodstavujú. Využíva sa len príležitostne pri výlukách, napríklad v lete 2006, kedy prebiehala rekonštrukcia výhybiek a trolejového vedenia v okolí vjazdu do vozovne Šarišské Lúky; alebo v roku 2009, kedy sa opravovala križovatka na Námestí mieru a premávala iba linka 38. Tiež sa tu odstavujú vyradené vozidlá. Dnes do vozovne ale nevedie žiadna trolejová vyhýbka takže trolejbus sa tam vlastnou silou nedostane. Priestory vozovne Dopravný podnik mesta Prešov, a. s. preto prenajíma súkromným prepravným spoločnostiam.

## Budúcnosť
S ďalším prevádzkovaním vozovne pre trolejbusovú dopravu sa teraz neuvažuje. Opodstatnenie by teoreticky mohla získať pri náraste počtu vozidiel, alebo po výstavbe trolejovej trate na priľahlé sídlisko Šváby.

Kategória:Vozovne v Prešove
Kategória:Trolejbusové vozovne
Tóth

**Tóth** môže byť:
*staršie písanie slova tót
*priezvisko odvodené od tohto slova, pozri Tóth (priezvisko), napr.:
** Árpád Tóth (1886 – 1928), maďarský básnik a prekladateľ
** Dominik Tóth (* 1925), slovenský rímskokatolícky biskup
** Dušan Tóth (* 1971), slovenský futbalista
** František Tóth (1963 – 2006), slovenský politik (ANO)
** Július Tóth (* 1935), slovenský politik HZDS)
** Juraj Tóth, slovenský astronóm a pedagóg
** Kálmán Tóth (1831 – 1891), maďarský básnik
** Ladislav Tóth, viacero osôb
** Matej Tóth (* 1983), slovenský atlét – chodec, olympijský víťaz
** Mikuláš Tóth (1833-1882), gréckokatolícky biskup Prešovskej eparchie
** Norbert Tóth (* 1976), maďarský futbalista
** Tibor Tóth (* 1957), slovenský politik (SDKÚ)
** Tomáš Tóth (* 1984), český basketbalista
** Vojtech Tóth, viacero osôb
** Katarína Tóthová (* 1940), slovenská politička (HZDS), ministerka spravodlivosti
** Magdaléna Tóthová (1944 – 1999), slovenská fyzička
** Mária Tóthová (* 1920), slovenská politička maďarskej národnosti, poslankyňa FZ
** Tímea Tóthová (* 1980), maďarská hádzanárka

## Pozri aj
* Pauliny-Tóth
Palindróm

náhľad|Palindromický latinský slovný štvorec „SATOR“.
[náhľad|Hudobný palindróm v symfónii č. 47 G dur [Joseph Haydn|Josepha Haydna z roku 1772.]]
náhľad|Palindromické evidenčné číslo vozidla.

**Palindróm** je všeobecne akákoľvek postupnosť symbolov, typicky slovo, veta, verš či číslo (ale napríklad i postupnosť nôt, DNA sekvencia a podobne), ktorá má tú vlastnosť, že ju možno čítať v ľubovoľnom smere (sprava doľava alebo zľava doprava).

Pri posudzovaní, či ide o rovnaký význam sa obvykle neberú do úvahy medzery medzi slovami a diakritika (ak je použitá).

## Príklady

### Vety

### Slová

## Biologické štruktúry

V molekulárnej biológii sa niektoré sekvencie takisto označujú ako palindrómy, i keď význam tohto slova je trochu iný. Takéto motívy sa často nachádzajú v genómoch alebo genetických inštrukciách (génoch). Keďže DNA je tvorená z dvoch vlákien nukleotidov ako dvojzávitnica a bázy týchto nukleotidov sa vždy párujú rovnako (adenín (A) s tymínom (T) a guanín (G) s cytozínom (C)), tak sa jednovláknová sekvencia DNA označuje ako palindromatická vtedy, ak je zhodná s komplementárnou sekvenciou čítanou v opačnom smere. To znamená, že napríklad sekvencia `ACCTAGGT` je palindromatická sekvencia, pretože je komplementárna so sekvenciou `TGGATCCA`, ktorá odpovedá pôvodnej sekvencii odzadu.

Palindromatické sekvencie DNA môžu tvoriť takzvané vlásenky. Palindromatické motívy vznikajú na základe poradia nukleotidov, ktoré špecifikujú zložité chemické štruktúry (bielkoviny), ktoré bunky tvoria na základe informácií v génoch. Tieto druhy sekvencií boli študované v bakteriálnych chromozómoch. V roku 2003 sa v jednej štúdii pomocou genómového sekvenovania zistilo, mnohé bázy na chromozóme Y tvoria palindromatické sekvencie. Tieto sekvencie umožňujú chromozómu Y opravovať sa tak, že sa ohne v strede, pokiaľ je jedna strana poškodená.

Resktrikčné endonukleázy sú schopné rozoznávať isté sekvencie DNA a v daných miestach ju štiepiť. Rozoznávané sekvencie sú takisto väčšinou palindrómy, ale nie nutne.

Predpokladá sa, že sa palindromatické sekvencie nachádzajú aj v proteínoch, ale ich úloha nie je známa. V roku 2008 bolo navrhnuté, že tento vysoký výskyt palindromatických sekvencií v peptidoch môže byť spojený s prítomnosťou málo komplexných regiónov (teda takých, ktoré obsahujú len málo rozmanité aminokyseliny), keďže palindromatické sekvencie sú všeobecne asociované so sekvenciami s nízkou komplexitou. Prevaha týchto sekvencií môže byť takisto spojená s ich náchylnosťou tvoriť alfa-helikálne štruktúry alebo s tvorbou proteín/proteínových komplexov.

## Referencie

## Literatúra
* 

## Pozri aj
* aliterácia
* ambigram
* anagram
* kalambúr
* kaligram
* lipogram
* malapropizmus
* pangram
* paronymum
* pleonazmus

## Iné projekty

## Externé odkazy
* Muž, ktorý vymyslel stovky palindrómov: V staroveku verili, že chránia pred nečistými silami – rozhovor s autorom palindrómov Stanislavom Kamenčíkom v Denníku N (2021)

## Zdroj

Kategória:Jazykoveda
Kategória:Jazykové hry
Leopold Danihels

**Leopold Danihels** (* 18. marec 1923, Záhorská Ves – † 14. marec 2003, Kalifornia), bývalý predseda Svetového kongresu Slovákov.

Po úteku z Československa sa usídlil v USA. Pracoval najprv pre americkú armádu, neskôr začal podnikať. Bol spolumajiteľom kasína v Las Vegas, venoval sa hotelierstvu a prenájmu nehnuteľností. Vyvíjal a podporoval charitatívnu a kultúrnu aktivitu Slovákov v zahraničí. Od roku 1993 bol predsedom Svetového kongresu Slovákov.

## Zdroj
* Grman, B., Leopold Danihels, Slováci vo svete, [cit. 10.01.2016] Dostupné online

Kategória:Podnikatelia USA
Kategória:Osobnosti USA slovenského pôvodu
Kategória:Osobnosti zo Záhorskej Vsi
Klub bitkárov

**Klub bitkárov** môže byť:
*film, pozri Klub bitkárov (film)
*neoficiálny preklad názvu anglického románu, na základe ktorého vznikol tento film, pozri Fight Club (román)
Bohrium

**Bohrium**, číta sa [borium], (lat. *bohrium*) je chemický prvok v Periodickej tabuľke prvkov, ktorý má značku **Bh** a protónové číslo 107. Je to 15. transurán a 4. transaktinoid, silno rádioaktívny kovový prvok, pripravovaný umelo v cyklotróne alebo urýchľovači častíc.

Bohrium je rádioaktívny kovový prvok, ktorý nebol dosiaľ izolovaný v dostatočne veľkom množstve, aby bolo možné určiť všetky jeho fyzikálne konštanty. Pri svojej polohe v Periodickej sústave prvkov by svojimi vlastnosťami malo pripomínať rénium.

Jeho najstabilnejší izotop 274Bh má polčas rozpadu 40 sekúnd.

## História, izotopy
Prvú prípravu prvku s atómovým číslom 107 ohlásila skupina vedená Georgijom Flerovom v roku 1976 v laboratóriách Ústavu jadrového výskumu v Dubne (Rusko) v bývalom Sovietskom zväze. Bombardovaním izotopu bizmutu jadrami atómu chrómu získali izotop  261Bh  s polčasom rozpadu približne 10 milisekúnd.

:209Bi    +  54Cr   →    261Bh  + 2 1n

Potvrdenie tejto jadrovej syntézy sa podarilo roku 1981 v Ústave pre výskum ťažkých iónov v nemeckom Darmstadte. Neutrónovo bohatší izotop 274Bh s dlhšou dobou života bol neskôr pozorovaný ako produkt rozpadu ešte ťažších jadier tenésu 294Ts.

Prvotný návrh na pomenovanie nového prvku znel nielsbohrium na počesť dánskeho fyzika Nielsa Bohra. Neskôr bolo na zasadnutí IUPAC v roku 1997 definitívne potvrdené pomenovanie prvku bohrium s chemickou značkou Bh.

## Iné projekty


Kategória:Prechodné prvky
Kategória:Transurány
Kategória:Umelé prvky
Kategória:Rádioaktívne prvky
Kategória:Eponymické termíny v chémii
Spiritualita

**Spiritualita** môže byť:
*duchovný a náboženský život prežívaný so zvýšenou intenzitou
*opak telesnosti, duchovnosť
* všetko čo je spojené s uvedomením si prežívania nie len telom, ale aj dušou a duchom
Duch

**Duch** môže byť:
*vo filozofii, náboženstve a podobne: myšlienky, intelekt a podobne, alebo opak hmoty, bytia, alebo jedna z troch častí človeka (duch-duša-telo), pozri duch (filozofia)
*bežne neviditeľná netelesná nadprirodzená bytosť, pozri duch (prízrak)
*zriedkavo: Turíce
*prenesene:
**vynikajúca osobnosť
**nálada, duševný stav
**ráz, atmosféra
*film, pozri Duch (film)
*český seriál, pozri Duch (český seriál)
*slovenský seriál, pozri Duch (seriál)
*potok vo Volovských vrchoch, pozri Duch (potok)

## Pozri aj
*Duch Svätý
Duch (prízrak)

[náhľad|Obraz ducha a človeka od [George William Russell|Georgea Williama Russella.]]
**Duch** (čiastočné synonymá: **prízrak**, **zjavenie**, **mátoha**, **strašidlo**) je podľa ľudí veriacich v duchov samostatné, s telom viac-menej trvalo spojené alebo vôbec nespojené bytosti, ktoré vospolok tvoria ríšu duchov. Učenie o duchoch sa nazýva spektrológia, snaha manipulovať duchmi mágia.

## Externé odkazy
* 

Kategória:Nadprirodzené javy
Perfekcia

**Perfekcia** môže byť:
* dokonalosť
* zdokonalenie
* zakončenie, záver

## Zdroje
* perfekcia. In: 
* perfekcia. In: PAULIČKA, Ivan, ed. *[[Všeobecný encyklopedický slovník|Všeobecný encyklopedický slovník [III] MR]]*. 1. slovenské vyd. Praha: Ottovo nakladatelství - Cesty, 2002. ISBN 80-7181-708-2. s. 577.
Dokument

**Dokument** môže byť:
* v najširšom zmysle: materiálne vyjadrenie informácie, myšlienky alebo činnosti, pozri dokument (informácia v materiálnej podobe)
* významná listina alebo iná písomnosť (najmä v histórii)
* doklad (v prvých dvoch významoch)
* v informatike: text spracúvaný počítačom, pozri dokument (informatika)
* v ekonómii: doklad, ktorý treba predložiť v rámci dokumentárnej platby, pozri pod dokumentárna platba
* v tvorbe skrátene:
** dokumentárny film, vrátane televízneho dokumentu (dokumentárna relácia určená pre TV)
** rozhlasový dokument (dokumentárna relácia určená pre rozhlas)
** dokumentárna fotografia (reportážna fotografia; fotografia zachycujúca reálne dianie)
** literárny dokument (literárny útvar zachycujúci pravdivé udalosti, napríklad spomienky (memoáre) či denník)
* v žurnalistike: dokumentárny text, napríklad reportáž, pozri dokument (noviny)

## Pozri aj
*archívny dokument
6. symfónia (Beethoven)

[thumb|right|Litografia z roku [1834 vystavená v *Beethoven-Haus* v Bonne, prezentujúca Beethovena komponujúceho *Pastorálnu symfóniu*.]]
**6. Symfónia** F dur (Pastorálna) nazývaná aj *Pastorálna symfónia* alebo *Pastorála*, je skladba skomponovaná Ludwigom van Beethovenom, má na rozdiel od vačšiny klasických symfonií 5 častí: 
* Scéna na vidieku
* Horský prameň
* Vinobranie
* Búrka
* Po búrke 
Na rozdiel od iných jeho symfonií v nej cítiť bezstarostnosť, radosť z prírody, vyrovnanosť a nádej.

Symfónia č. 6
Beethoven
Kategória:Romantizmus (hudba)
Symfonická báseň

**Symfonická báseň** je dielo z oblasti klasickej hudby určené pre orchester. Patrí medzi diela programovej hudby, takže má svoj mimohudobný „program“. To znamená, že je zhudobnením určitého príbehu alebo obrazu (opakom programovej hudby je hudba absolútna). Námetom pre symfonickú báseň je najčastejšie legenda, epos, mýtus a podobne. 

Symfonická báseň je jednovetá skladba. Viac za sebou radených symfonických básní môže vytvárať symfonickú suitu alebo cyklus. Príkladom je suita *Lemminkäinen Suite* od Jeana Sibelia.

## História
Základy symfonickej básne položil Beethoven v období vrcholného klasicizmu svojimi orchestrálnymi predohrami (Egmont, Coriolanus, Zrúcaniny Atén), ktoré nesú znaky programovej hudby. Podobný charakter má aj neskoršia predohra Rímsky karneval od Hectora Berlioza. 

Za prveho tvorcu typických symfonických básní považujeme novoromantickeho skladateľa Franza Liszta (symfonicke básne Les preludes, Mazeppa, Húnska bitka, Ideály). Žáner symfonickej básne bol na vrchole koncom 19. storočia. Medzi najvýznamnejších autorov týchto diel patrili Bedřich Smetana, Antonín Dvořák, a predovšetkým Jean Sibelius a Richard Strauss. Symfonická báseň ale postupne vyšla z módy a v 20. storočí sa skladatelia prikláňali viac k absolútnej hudbe. Napriek tomu i z tohto obdobia pochádza niekoľko symfonických básní.

## Významné symfonické básne

* Bedřich Smetana
** Má vlast, cyklus symfonických básní

* Franz Liszt
** Orfeus
** Prométeus
** Hamlet

* Camille Saint-Saëns
** Tanec kostlivcov (*Danse macabre*), Op. 40

* Antonín Dvořák
** Vodník, Op. 107 (1896)
** Polednice, Op. 108 (1896)
** Zlatý kolovrat, Op. 109 (1896)

* Piotr Iljič Čajkovskij
** Rómeo a Júlia, fantastická overtúra
** Hamlet, fantastická overtúra

* Paul Dukas
** Čarodejníkov učeň (*L'apprenti-sorcier*) 

* Jean Sibelius
** Lemminkainën Suite
** Finlandia, Op. 26
** Kuolema
** Tapiola

* Richard Strauss
** Tak vravel Zarathustra (*Also sprach Zarathustra*)
** Don Quioxote
** Symphonia Domestica
** Alpská symfónia

* Ottorino Respighi
** Rímske pínie 
** Rímske fontány 
** Rímske slávnosti


Kategória:Hudobné diela
Ivysaur

**Ivysaur** (jap.: フシギソウ, *Fušigisó*) je Pokémon – fiktívna postava z hier, mangy, zbieracích kariet, anime a ďalších médií vytvorených Satoši Tadžirim s názvom *Poketto Monsutta* alebo skrátene *[[Pokémon]]*.

## Charakteristika
Po vývoji Bulbasaura na Ivysaura celé jeho telo zmodrelo. Ivysaurova veľmi opatrovaná cibuľka na chrbte sa navyše už trochu rozvinula a začala kvitnúť, vyrástli mu pod ňou aj malé listy. Je možné získať ho iba v regióne Kanto, ale prenosom sa môže dostať do akejkoľvek dosiaľ vydanej Pokémon hry. Voľne žijúci neexistujú, získať sa dá len vývojom od 16. úrovne z Bulbasaura v hrách Pokémon Red, Blue a Yellow.

Ivysaur sa učí jeden z najzákladnejších rastlinných útokov – *Razor Leaf*. Dvojnásobné zranenie mu spôsobujú útoky ohnivého, ľadového, lietajúceho, psychického a chrobačieho typu. V hrách Pokémon Red, Blue a Yellow mu chrobačie útoky spôsobujú až štvornásobné zranenie.

## Ivysaur v anime
### Pokémon
* **Epizóda 51**: Bulbasaurova Tajomná Záhrada () – Jeden starý Venusaur tu velí veľkému vyvíjaniu sa Bulbasaurov a Ivysaurov. Ashov Bulbasaur sa však nevyvinul.

### Pokémon Advanced
* **Epizóda 92**: *Judgement Day* – Tréner z regiónu Kanto Jimmy má všetkých troch štartérov na druhom vývojovom stupni: Ivysaura, Charmeleona a Wartortlea. Vtedy im Jimmy vyrozprával, ako chytil Ivysaura.

## Externé odkazy
* Ivysaur na [bulbapédii](http://bulbapedia.bulbagarden.net/wiki/Ivysaur_(Pokémon)) 

Kategória:Pokémon
Trend (slovenské periodikum)

**TREND** je slovenský mienkotvorný týždenník o ekonomike a podnikaní, určený najmä čitateľom pôsobiacim v hospodárskej sfére a biznise. Vychádza od roku 1991 (prvé číslo vyšlo 6. 11. 1991). V printovej a internetovej verzii *etrend.sk* informuje o hospodárskej politike na Slovensku, financiách, aktivitách podnikateľských subjektov, analyzuje a komentuje aj medzinárodné udalosti ovplyvňujúce biznis. Od svojho vzniku TREND presadzuje princípy trhovej ekonomiky a slobodného podnikania s minimom štátnych zásahov. V roku 2017 dosiahol týždenník priemerný predaný náklad na úrovni 10 334 kusov. 

## História
Prvé číslo TRENDU vyšlo 6. novembra 1991, vo vydavateľstve Trendy, spol. s r.o., Bratislava, zakladateľmi boli slovenskí novinári Oliver Brunovský, Elena Klimešová, Juraj Kopřiva, Tatiana Repková a novinový grafik Ľubomír Hrušovský. 

Od roku 1997 TREND vydávala spol. s r.o. Trend Holding, kde boli spoločníkmi a konateľmi O. Brunovský, E. Klimešová a Ľ. Hrušovský. Jedenásť rokov TREND vychádzal na lososovom novinovom papieri, v októbri 2002 zmenil formát na magazínový. Od roku 2001 patrí k TRENDu web portál *trend.sk*, ktorý sa v roku 2006 po akvizícii mediálne.sk stal najnavštevovanejším ekonomickým portálom na Slovensku. V roku 2014 kúpila Trend Holding finančná skupina Penta Investments a spolu so Spoločnosťou 7 Plus ho zahrnula do a.s. News and Media Holding. 

## Aktivity
TREND je na Slovensku známy aj vďaka svojim rebríčkom najväčších a najúspešnejších firiem *TREND Top*, ktoré zostavuje od roku 1994 a vydáva tiež série ročeniek s prehľadmi trhu v jednotlivých podnikateľských sektoroch. TREND každoročne vyhlasuje *Firmu roka*, *Banku roku*, *Poisťovňu roka* a *Manažéra roka*. Rebríčky zostavuje analytická jednotka vydavateľstva TREND Analyses. Od roku 1995 TREND organizuje TREND konferencie, od roku 2015 ich doplnil cyklus CEIT a TREND konferencií a TREND akadémie. 

## Šéfredaktori TRENDU
* Oliver Brunovský 19911993
* Tatiana Repková 19931994
* Oliver Brunovský 19951996
* Jozef Hajko 19972000
* Jaroslav Matyáš 2001
* Martin Vavřinek 20012005
* Radoslav Baťo 20052010
* Pavol Suďa 20102013
* Oliver Brunovský 20132018 
* Branislav Benčat 20182019
* Tomáš Skřivánek 20192021
* Peter Matuška 20212022
* Ronald Ižip od 2022

## Referencie

## Externé odkazy
* 

Kategória:Týždenníky na Slovensku
Moctezuma II.

**Moctezuma II.** alebo **Montezuma II.**, v jazyku nahuatl: **Motecuhzoma Xocoyotzin** [vyslov: moteku'soma šoko'jocin], (* cca 1466 – † 1520) bol v rokoch 1502 až 1520 aztécky panovník.

V mladosti sa aktívne zúčastňoval na častých vojenských výpravách. Neskôr sa venoval hlavne chrámovej službe. Počas svojej vlády zreformoval súdnictvo, dohliadal na dodržiavanie zákonov, zaviedol do hlavného mesta vodovod, budoval chrámy. Bol však tiež nesmierne povýšenecký. Zaviedol prepychový spôsob života na svojom dvore, na ktorý potreboval množstvo zdrojov, ktoré neľútostne vymáhal od svojich poddaných. To viedlo k častým vzburám a ozbrojeným konfliktom, ktoré mali v konečnom dôsledku značný vplyv na oslabenie celej ríše. Za hlavnú príčinu jeho skazy sa však považuje jeho bigotná viera a poverčivosť, ktorú Hernando Cortés dokázal dokonale využiť.

## Pozri aj

* Aztécka ríša  
* Dobytie Aztéckej ríše   
* Cuitláhuac  
* Cuauhtémoc  

## Iné projekty

Kategória:Narodenia v 15. storočí
Kategória:Úmrtia v 1520
Kategória:Vládcovia Aztékov
Kategória:Zavraždení vládcovia
La Malinche (žena)

[náhľad|La Malinche a [Hernando Cortés]]
**La Malinche** (iné názvy **Malintzin**, **Doña Marina**, pejoratívne **La Chingada**) (* asi 1496/1501, Coatzacoalcos – † asi 1529/1551, Mexiko) bola domorodkyňa z Mexického zálivu, ktorá sprevádzala Hernanda Cortésa pri dobýjaní dnešného Mexika. Údajne bola veľmi krásna a inteligentná.

Narodila sa na juhovýchode Mexika v rodine bohatého obchodníka. Po jeho smrti sa jej matka opäť vydala, a keď sa jej z nového manželstva narodil syn, mladú Máriu vyhlásila za mŕtvu. V skutočnosti ju kupci predali do otroctva. Ako otrokyňu ju Cortésovi pri jeho výprave do Aztéckej ríše darovali tabaskánski náčelníci. Španieli jej dali meno Marina. Po čase sa dokonale naučila po španielsky a bola veľkou pomocou počas celej výpravy. Cortéz si toho bol vedomý a ustanovil ju za svoju hlavnú tlmočníčku, neskôr sekretárku. Nakoniec sa stala jeho milenkou a porodila mu syna Martina, jedného z prvých mesticov.

## Iné projekty

La Malinche
La Malinche
Kategória:Mezoamerickí Indiáni
Parliament Square

[thumb|Protivojnová demonštrácia na Parliament Square. Napravo je vidno budovu [HM Treasury zakrytú lešením.]]
[thumb|[Middlesex Guildhall, budúce sídlo Najvyššieho súdu.]]
[thumb|Socha [Winston Churchill|Winstona Churchilla, ktorá stojí na Parliament Square.]]

**Parliament Square** je významné námestie nachádzajúce sa pri severozápadnej časti Westminsterského paláca v londýnskom mestskom obvode City of Westminster. 

Na námestie ústia ulice Whitehall, Victoria Street, Millbank a most Westminster Bridge.

## Opis námestia
Okrem Westminsterského paláca, sídla parlamentu Spojeného kráľovstva sa na námestí nachádzajú ďalšie významné budovy. Okrem iného je to Westminsterské opátstvo a kostol St Margarets, budova Middlesex Guildhall (od roku 2009 sídlo Najvyššieho súdu Spojeného kráľovstva). Na rohu námestia a Parliament Street sa nachádza budova HM Treasury, HM Revenue and Customs a Porticulis House. Okrem  iného má na námestí svoje východy aj stanica metra Westminster.

Z námestia vybieha niekoľko ulíc. Sú to: St Margaret Street (ktorá voľne prechádza v Abingdon Street a Millbank), Broad Sanctuary (ktorá prechádza do Victoria Street), Great George Street (z ktorej sa stáva Birdcage Walk), Parliament Street (ktorá prechádza do Whitehall) a Bridge Street, ktorá ústi na Westminster Bridge.

## Sochy
Na námestí sa nachádza niekoľko sôch. Tieto sochy zachytávajú významných štátnikov: britského vojnového premiéra Winstona Churchilla (nachádza sa na severovýchodnej strane parku, otočená smerom k budove parlamentu), amerického prezidenta Abrahama Lincolna (pred budovou Middlesex Guildhall), britského premiéra Roberta Peela (v juhozápadnom rohu parku), v severozápadnom rohu sa nachádza socha Lorda Palmerstona, britského premiéra z polovice 19. storočia. Na severnej strane námestie sa nachádza socha juhoafrického premiéra a politka Jana Christiaana Smutsa. Ďalej sa tu nachádzajú sochy ďalších britských premiérov: Edwarda Smith-Stanleyho, Benjamina Disraeliho a Georgea Canninga.

* George Canning
* Earl of Derby
* Benjamin Disraeli
* Viscount Palmerston
* Robert Peel
* Jan Smuts

## História
Parliament Square bolo vybudované v roku 1868 z dôvodou otvorenia priestranstva okolo Wesminsterského paláca a pre zlepšenie plynulosti dopravy. Autorom projektu bol architekt Charles Barry. Jeho pôvodný návrh obsahoval aj fontánu Buxton Memorial Fountain, ktorá bola v roku 1940 odstránená v roku 1957 premiestnená do neďalekého parku Victoria Tower Gardens. Po druhej svetovej vojne bol poverený rekonštrukciou námestia George Grey Wornum.

Námestie býva častým dejiskom rôznych protestov a demonštrácií.

## Externé odkazy
* Parliament Square ; stránka Briana Hawa o námestí

Kategória:Námestia v Londýne
Kategória:City of Westminster
Jujuy

**Jujuy** je provincia v severozápadnej časti Argentíny, susediaca s Čile, Bolíviou a argentínskou provinciou Salta.

## Administratívne rozdelenie
Provincia je rozdelená na 16 departmentov:


File:Cerro de los siete colores.jpg|
File:Pucará de Tilcara 01.JPG|
File:Camino a Villa Nougues (Tucumán).jpg|
File:Jujuy-Capital-P3110030.JPG|


## Iné projekty


Kategória:Provincie v Argentíne
Pamätník Diany, princeznej z Walesu

**Pamätník Diany, princeznej z Walesu** je pamätník venovaný Diane, prvej manželke Karola III. Nachádza sa na juhozápadnom okraji Hyde Parku, bezprostredne pri jazere Serpentine a na východ od Serpentine Gallery v londýnskom mestskom obvode City of Westminster.

Základy pamätníku boli položené v septembri roku 2003 a pamätník slávnostne otvorila kráľovná Alžbeta II. 6. júla 2004.

Pamätník v tvare fontány navrhla americká architektka Kathryn Gustafsonová a náklady na jeho výstavbu dosiahli výšky 3 a pol milióna libier. Pamätník pozostáva z celkového počtu 545 kusov cornwallskej žuly. Jednotlivé časti kameňa boli opracované špeciálnym strojom, ktorý riadil počítačový systém. Toto opracovanie vykonala spoločnosť S. McConnell and Sons z mesta Kilkeel v Severnom Írsku.

Pamätník je označovaný ako fontána, ale v skutočnosti ide o kamenné koryto o rozmeroch 50-krát , ktoré je obklopené zatrávnenou plochou. Samotné žulové koryto je široké od troch do šiestich metrov. V prvej časti tečie voda v pokojnom prúde a s miernym spádom. V druhej časti koryta sú vytvorené schodíky a oblúky, takže voda v týchto miestach vytvára zaujímavé obrazce. Tieto dve odvrátené strany majú symbolizovať aj dve rôzne podoby Diany, pokojnú a šťastnú, ale i tú nepokojnú.

Jednou z charakteristických vlastností Diany bola jej vrúcnosť k ľuďom. Táto jej povahová vlastnosť bola zachytená v pamätníku tým, že koryto ostalo voľne prístupné ľuďom. Krátko po otvorení pamätníku sa však traja ľudia zranili, pričom museli byť hospitalizovaní. Po týchto incidentoch bol prístup k fontáne uzatvorený. Pamätník bol ohradený zábradlím a otvorený v auguste roku 2004, pričom dozor nad ním vykonávajú strážnici.

## Dopravné spojenie
Najbližšia stanica londýnskeho metra je Knightsbridge na Piccadilly Line.

## Iné projekty

## Externé odkazy
* Royal Parks ; oficiálna stránka (po anglicky)
* BBC; článok BBC o stvárnení fontány (po anglicky)

Kategória:Londýnske parky a voľné priestranstvá
Kategória:City of Westminster
Kategória:Pamätníky v Londýne
Zrovnoprávnenie černochov

V 20. rokoch 20. storočia v období medzi koncom prvej svetovej vojny a veľkou hospodárskou krízou, došlo v newyorskom Harleme k vzniku nového výrazne aktívneho literárneho hnutia. Hnutie, ktoré sa zasadzovalo za **zrovnoprávnenie čiernych obyvateľov** bolo reprezentované viacerými autormi: Alain Locke, James Weldon Johnson, Claude McKay, Countee Cullen, Langston Hughes, Zora Neale Hurston, Jessie Redmon Fauset, Jean Toomer, Wallace Thurman a Arna Bontemps. Toto obdobie vstúpilo do histórie ako čierna renesancia.

Problematika rasového zrovnoprávnenia vystúpila do popredia tiež v 60. rokoch 20. storočia predovšetkým v Spojených štátoch, kde pôsobil Martin Luther King, vodca hnutia za zrovnoprávnenie čiernych obyvateľov.

Na formálnej úrovni sa začalo černochom hovoriť Afroameričania a termín neger sa postupne stal nežiaducim. Ľudia sa mu začali vyhýbať a nahradili ho výrazom "N-word", prípadne v písomnej forme n*gg*r.

Jedným z lídrov hnutia za zrovnoprávnenie černochov bol aj hudobník James Brown. Jeho hit "Say It Loud (I´m Black And I´m Proud)" sa stal symbolom čiernych obyvateľov a ich boja za ľudské práva. Skladbu zahral aj na inaugurácii prezidenta Richarda Nixona v roku 1969. "Vždy stál pri nás, obyčajných ľuďoch. James Brown vymazal z nášho slovníka slovo neger. Prinútil nás tvrdo a pekne nahlas povedať, že sme čierni a patrične na to hrdí," povedal na Brownovom pohrebe v roku 2006 známy bojovník za práva černochov, reverend Al Sharpton.

Za zrovnoprávnenie černochov sa medzi inými významne angažoval tiež americký trapistický mních Thomas Feverel Merton.

Téma odstránenia rasovej diskriminácie je, rovnako ako ľudské predsudky a netolerancia v širšom rozsahu, aktuálna dodnes. V praxi sa uplatňujú antidiskriminačné a antiopresívne techniky, známy je aj prístup označovaný ako pozitívna diskriminácia.

## Vybraní aktivisti za ľudské práva
* Rosa Parksová (* 4. február 1913, Tuskegee, Alabama, USA – † 24. október 2005, Detroit, Michigan, USA), aktivistka za občianske práva v USA, symbol boja amerických černochov za svoje práva.
* Martin Luther King, Jr. (* 15. január 1929, Atlanta, Georgia – † 4. apríl 1968, Memphis, Tennessee), americký kazateľ, bojovník za občianske práva a nositeľ Nobelovej ceny za mier.
* Steve Biko (* 18. december 1946, King William's Town, vtedy Juhoafrická únia – † 12. september 1977, Pretoria), juhoafrický bojovník za ľudské práva pôvodného obyvateľstva Afriky.
* Thomas Merton (* 31. január 1915 Prades, Východné Pyreneje – † 10. december 1968 Bangkok), trapistický mních, kňaz a mystik, bojovník za sociálnu spravodlivosť a ľudské práva.
* Tupac Amaru Shakur (* 16. jún 1971 New York – † 13. september 1996 Las Vegas)
* Afeni Shakur Davis (* 22. január 1947, Alice Faye Williams-† 2. mája 2016, Sausalito, Kalifornia, USA)

Kategória:Dejiny USA
Kategória:Rasizmus
Kategória:Diskriminácia
Kategória:Sociológia
Železničná zastávka Bratislava-Slovany

**Železničná zastávka Bratislava-Slovany** (skrátené **žzast. BA-Slovany**, niekedy nesprávne *Železničná stanica Bratislava-Slovany*) je v súčasnosti nepoužívaná železničná zastávka v Bratislave. Nachádza sa v mestskej časti Nové Mesto, medzi stanicami Bratislava predmestie a Bratislava filiálka, pri západnej strane priecestia s Riazanskou ulicou.

Železnice Slovenskej republiky do roku 2014 plánovali obnoviť význam železnice v oblasti vybudovaním novej trate hlavne pod povrchom zeme, čím by zastávka Bratislava-Slovany klesla pod zem a na povrchu by bolo možné postaviť iné objekty. Projekt bol súčasťou Dopravno-urbanistickej štúdie prepojenia dnes už bývalých koridorov TEN-T 4, 5 a 17 v Bratislave, ktorej časťou bola práve trať Petržalka - Nivy - Filiálka - Slovany - Predmestie/letisko M. R. Štefánika. Na trať sa však nepodarilo získať financovanie z prostriedkov Európskej únie a vlastné prostriedky na takúto rozsiahlu stavbu nestačili.

## Iné projekty

 
## Externé odkazy
* Železničná zastávka Bratislava-Slovany na Rail.sk
* Satelitná snímka zastávky

Slovany
Bratislava-Slovany
Kategória:Nové Mesto (Bratislava)
Leafia

**Leafia** je rastlinný pokémon. Pochádza zo 4. generácie, čiže sa vyskytuje iba v hrách Pearl a Diamond. Vyvíja sa z Eeveeho pomocou machového kameňa (). Má veľa útokov napríklad Listová čepeľ () a iné rastlinné útoky. 

* 470 : Leafia

* Schopnosť : Zelený strážca () - keď má statusové problémy (otrava, paralýza, spanie...) a svieti slnko, je z nich vyliečená.

* Prezývka : Fresh Green Pokémon - Svieži zelený pokémon.

Kategória:Pokémon